A magasabb vérlemezkeszám mint a fej-nyak tumoros betegek túléléssel kapcsolatos esetleges prognosztikai faktora
Authors: Szilasi Zsuzsanna , Jósa Valéria , Zrubka Zsombor , Mezei Tünde , Merkel Keresztély , Helfferich Frigyes , Baranyai Zsolt 
Published: August 2021

Összefoglaló.
Bevezetés: Régóta ismert, hogy a daganatokhoz társuló
emelkedett vérlemezkeszám rosszabb túléléssel társul. Fej-nyak tumoros betegek
esetében kevés információ áll rendelkezésünkre ezzel az összefüggéssel
kapcsolatban. Célkitűzés: Vizsgálatunk célja a fej-nyak
daganatos betegek prognózisa és a thrombocytosis közötti összefüggés
tanulmányozása volt. Módszer: Különféle stádiumú és
lokalizációjú, 312, fej-nyak tumoros beteg retrospektív adatait elemeztük. A
műtét előtti vérlemezkeszámokat vizsgáltuk, a 300 G/l feletti értéket
tekintettük emelkedett thrombocytaszámnak. A vérlemezkeszám és a túlélés közötti
kapcsolatot Kaplan–Meier-módszerrel és multivariáns Cox-regresszióval elemeztük.
Eredmények: Emelkedett thrombocytaszám mellett
szignifikánsan rosszabb túlélést észleltünk (5 éves túlélés: p = 0,007,
betegségmentes túlélés: p = 0,192). Ez az összefüggés még akkor is fennállt,
amikor multivariáns analízissel nemre, korra, stádiumra, differenciáltsági
fokra, lokalizációra, valamint fehér- és vörösvérsejtszámra korrigáltuk az
elemzést (5 éves túlélés: p = 0,027). A különféle anatómiai lokalizációkban
eltérő mértékben észleltünk 300 G/l feletti vérlemezkeszámot (algarat: 43,6%,
sub- és supraglottis: 35,8%, szájüreg: 35,7%, hangszalag: 22,5%, szájgarat: 19%,
multiplex: 50%), ez azonban nem befolyásolta szignifikánsan a túlélést (p =
0,603). Következtetés: A daganathoz társuló thrombocytosis
összefüggésbe hozható a fej-nyak tumoros betegek rosszabb túlélésével. Az egyes
lokalizációkban talált különböző vérlemezkeszámok nem befolyásolják eltérő
mértékben a túlélést. Orv Hetil. 2021; 162(17): 676–682.
Summary.
Introduction: The association between cancer-related
thrombocytosis and worse survival has been described with a variety of solid
neoplasms. However, only limited data are available on the prognostic
significance of elevated platelet count in head and neck tumours.
Objective: We aimed to investigate the correlation between
the survival of patients with head and neck cancer and thrombocytosis.
Method: We conducted an analysis of the data from 312
patients with head and neck squamous cell carcinoma of various stages and
locations. Preoperative platelet counts were analysed; elevated platelet count
was defined as 300 G/l or higher. The influence of platelet count on survival
was calculated with the Kaplan–Meier method as well as with multivariate Cox
regression. Results: In patients with excessive thrombocytosis,
survival was significantly worse (overall survival: p = 0.007, disease-free
survival: p = 0.192). This association remained significant even after adjusting
the multivariate analysis for age, gender as well as tumour stage, grade,
location, red and white blood cell count (overall survival: p = 0.027). The
magnitude of thrombocytosis differed among tumours of different anatomical
locations (hypopharynx: 43.6%, sub- and supraglottis: 35.8%, oral cavity: 35.7%,
vocal cord: 22.5%, oropharynx: 19%, multiple: 50%), but this did not affect
survival significantly (p = 0.603). Conclusion: Elevated
platelet count may be related to a worse prognosis in head and neck squamous
cell carcinoma patients. The impact of thrombocytosis does not vary with the
anatomical location of the tumour. Orv Hetil. 2021; 162(17): 676–682.